REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 broj 06-2/379-15

28. septembar 2015. godine

B e o g r a d

ZAPISNIK

65. SEDNICE ODBORA ZA FINANSIJE,

REPUBLIČKI BUDžET I KONTROLU TROŠENjA JAVNIH SREDSTAVA,

ODRŽANE 28. SEPTEMBRA 2015. GODINE

 Sednica je počela u 11,00 časova.

 Sednicom je predsedavao Veroljub Arsić, predsednik Odbora.

 Sednici su prisustvovali članovi Odbora: Radmilo Kostić, Miloš Tošanić, Momo Čolaković, Dejan Radenović, Suzana Šarac i Zoltan Pek.

 Sednici su prisustvovali zamenici članova Odbora: Mirjana Marjanović, zamenik Dušice Nikolić, Dalibor Radičević, zamenik Dragoljuba Zindovića i prof. dr Vladimir Marinković, zamenik dr Milorada Mijatovića.

 Član Odbora Goran Kovačevićpristupio je sednici u toku odlučivanja o dnevnom redu.

 Sednici nisu prisustvovali Olivera Pešić, Nikola Jolović, Ivan Jovanović, Vojislav Vujić, Đorđe Stojšić i Žika Gojković, niti njihovi zamenici.

 Na poziv predsednika Odbora, sednici su prisustvovali predstavnici Ministarstva finansija: Irina Stevanović Gavrović i Dragana Mladenović, viši savetnici.

Na predlog predsednika, Odbor je jednoglasno odlučio da se predloženi dnevni red dopuni tačkom 3. „Razmatranje zahteva Danijele Bokan, zaposlene u Upravi za javne nabavke za davanje pisane saglasnosti za obavljanje dodatno plaćene aktivnosti“.

 Na predlog predsednika, Odbor je većinom glasova utvrdio sledeći

D n e v n i r e d:

 1. Razmatranje Predloga zakona o izmenama i dopunama Zakona o porezu na dodatu vrednost, koji je podnela Vlada, u pojedinostima;

2. Razmatranje Predloga zakona o izmenama i dopunama Zakona o republičkim administrativnim taksama, koji je podnela Vlada, u pojedinostima.

 3. Razmatranje zahteva Danijele Bokan, zaposlene u Upravi za javne nabavke za davanje pisane saglasnosti za obavljanje dodatno plaćene aktivnosti.

\* \* \*

 Na predlog predsednika, Odbor je jednoglasno odlučio da, radi efikasnijeg rada Odbora, obavi objedinjenu raspravu u pojedinostima o svakom predlogu zakona, nakon čega će, upotrebom sistema elektronskog parlamenta, grupnim glasanjem odlučivati o podnetim amandmanima.

**Prva tačka dnevnog reda:** Razmatranje Predloga zakona o izmenama i dopunama Zakona o porezu na dodatu vrednost, koji je podnela Vlada, u pojedinostima

 Povodom ove tačke dnevnog reda nije bilo diskusije.

 Na osnovu člana 156. stav 3. Poslovnika Narodne skupštine, Odbor za finansije, republički budžet i kontrolu trošenja javnih sredstava podnosi

**I Z V E Š T A J**

 Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o izmenama i dopunama Zakona o porezu na dodatu vrednost.

 Odbor je odlučio da predloži Narodnoj skupštini da **odbije** sledeće amandmane:

 - na član 5, koji su, u istovetnom tekstu, podneli zajedno narodni poslanici Zoran Živković i Vladimir Pavićević i narodni poslanik Balša Božović;

 - na član 6, koji su, u istovetnom tekstu, podneli zajedno narodni poslanici Zoran Živković i Vladimir Pavićević i narodni poslanik Balša Božović;

 - na član 11, koji su, u istovetnom tekstu, podneli zajedno narodni poslanici Zoran Živković i Vladimir Pavićević i narodni poslanik Balša Božović;

 - na član 12, koji su, u istovetnom tekstu, podneli zajedno narodni poslanici Zoran Živković i Vladimir Pavićević i narodni poslanik Balša Božović;

 - na član 13, koji su zajedno podneli narodni poslanici Dejan Nikolić, Borislav Stefanović, Gordana Čomić, Ivan Jovanović, Dragan Šutanovac, Balša Božović, mr Aleksandra Jerkov, Nataša Vučković, Goran Ćirić, Vesna Martinović, Jovana Jovanović, Jovan Marković i Aida Ćorović;

 - na član 13, koji su zajedno podneli narodni poslanici Marko Đurišić, prof. dr Ninoslav Stojadinović, Snežana Malović, Biljana Hasanović – Korać, Goran Bogdanović, Branka Karavidić, Slobodan Homen i dr Blagoje Bradić;

 - na član 18, koji je podneo narodni poslanik prof. dr Janko Veselinović;

 - na član 18, koji je podneo narodni poslanik Dragan Jovanović;

 - na član 19, koji su, u istovetnom tekstu, podneli zajedno narodni poslanici Zoran Živković i Vladimir Pavićević i narodni poslanik Balša Božović;

 - na član 25, koji su, u istovetnom tekstu, podneli zajedno narodni poslanici Zoran Živković i Vladimir Pavićević i zajedno narodni poslanici Ivan Jovanović, Borislav Stefanović, Gordana Čomić, Dejan Nikolić, Dragan Šutanovac, Balša Božović, mr Aleksandra Jerkov, Nataša Vučković, Goran Ćirić, Vesna Martinović, Jovana Jovanović, Jovan Marković i Aida Ćorović;

 - na član 27, koji su, u istovetnom tekstu, podneli zajedno narodni poslanici Zoran Živković i Vladimir Pavićević i zajedno narodni poslanici Ivan Jovanović, Borislav Stefanović, Gordana Čomić, Dejan Nikolić, Dragan Šutanovac, Balša Božović, mr Aleksandra Jerkov, Nataša Vučković, Goran Ćirić, Vesna Martinović, Jovana Jovanović, Jovan Marković i Aida Ćorović;

 - na član 30, koji su, u istovetnom tekstu, podneli zajedno narodni poslanici Zoran Živković i Vladimir Pavićević i zajedno narodni poslanici Ivan Jovanović, Borislav Stefanović, Gordana Čomić, Dejan Nikolić, Dragan Šutanovac, Balša Božović, mr Aleksandra Jerkov, Nataša Vučković, Goran Ćirić, Vesna Martinović, Jovana Jovanović, Jovan Marković i Aida Ćorović;

 - na član 38, koji su zajedno podneli narodni poslanici Marko Đurišić, prof. dr Ninoslav Stojadinović, Snežana Malović, Biljana Hasanović – Korać, Goran Bogdanović, Branka Karavidić, Slobodan Homen i dr Blagoje Bradić.

 Za izvestioca Odbora na sednici Narodne skupštine određen je Veroljub Arsić, predsednik Odbora.

 **Druga tačka dnevnog reda:** Razmatranje Predloga zakona o izmenama i dopunama Zakona o republičkim administrativnim taksama, koji je podnela Vlada, u pojedinostima.

 Povodom ove tačke dnevnog reda nije bilo diskusije.

 Na osnovu člana 156. stav 3. Poslovnika Narodne skupštine, Odbor za finansije, republički budžet i kontrolu trošenja javnih sredstava podnosi

**I Z V E Š T A J**

 Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o izmenama i dopunama Zakona o republičkim administrativnim taksama

 Odbor je odlučio da predloži Narodnoj skupštini da **odbije** sledeće amandmane:

 - na član 1, koji su zajedno podneli narodni poslanici Marko Đurišić, prof. dr Ninoslav Stojadinović, Snežana Malović, Biljana Hasanović – Korać, Goran Bogdanović, Branka Karavidić, Slobodan Homen i dr Blagoje Bradić;

 - na član 6, koji je podneo narodni poslanik prof. dr Janko Veselinović;

 - na član 6, koji su, u istovetnom tekstu, podneli zajedno narodni poslanici Zoran Živković i Vladimir Pavićević i narodni poslanik Balša Božović;

 - na član 8, koji je podneo narodni poslanik prof. dr Janko Veselinović;

 - na član 13, koji je podneo narodni poslanik prof. dr Janko Veselinović;

 - na član 20, koji su, u istovetnom tekstu, podneli zajedno narodni poslanici Zoran Živković i Vladimir Pavićević i narodni poslanik Balša Božović.

 Za izvestioca Odbora na sednici Narodne skupštine određen je Veroljub Arsić, predsednik Odbora.

 **Treća tačka dnevnog reda:** Razmatranje zahteva Danijele Bokan, zaposlene u Upravi za javne nabavke, za davanje pisane saglasnosti za obavljanje dodatno plaćene aktivnosti

 Predsednik Odbora upoznao je članove i zamenike članova Odbora sa zahtevom Danijele Bokan, zaposlene u Upravi za javne nabavke na radnom mestu pomoćnika direktora Uprave, za dobijanje prethodne saglasnosti Odbora za predavanje na seminaru koji će biti održan na Zlatiboru 23. i 24. oktobra, u organizaciji EDUKOM d.o.o.

 Povodom ove tačke dnevnog reda nije bilo diskusije.

 Na predlog predsednika, Odbor je većinom glasova (9 za, 1 protiv i 1 član Odbora nije glasao) dao prethodnu pisanu saglasnost Danijeli Bokan, za predavanje na seminaru koji će biti održan na Zlatiboru 23. i 24. oktobra, u organizaciji EDUKOM d.o.o.

\* \* \*

 Sednica je završena u 11,10 časova.

 Sednica je tonski snimana.

 SEKRETAR PREDSEDNIK

 Aleksandra Šašo Veroljub Arsić,s.r.